પાલેજ શહેરની મધ્યમાં આવેલું તળાવ હાલ અસંખ્ય માછલીઓનાં મોતને કારણે ચર્ચામાં આવ્યું છે. તળાવમાં માછલીઓ મૃત હાલતમાં પાણમાં તરી રહી છે. જેના કારણે આસપાસમાં ભારે દુર્ગંધનું સામ્રાજ્ય ફેલાયું છે. માથું ફાડી નાંખે તેવી દુર્ગંધનાં પગલે તળાવની નજીકમાં રહેતાં લોકો તોબા પોકારી ગયા છે. તો આ માછલીઓનાં મોત શાના કારણે થયા તે હજી સુધી જાણી શકાયું નથી. હાલતો અહીંથી પસાર થતા રાહદારીઓ પણ ભારે દુર્ગંધનો સામનો કરી રહ્યા છે.